સિયાએ આગળ બોલવાનું ચાલુ કર્યું… ‘અર્જુન મેં પણ તને પ્રેમ કર્યો છે. જ્યારે જ્યારે તને મળતી હતી, ત્યારે ત્યારે મારુ હ્ર્દય એક ધબકાર ચૂકતું હતું. તને ક્યારેક લેટ થતું ત્યારે એ જ હ્ર્દય આગગાડીના એન્જીનથી પણ વધુ જોરથી ધડકી ઉઠતું હતું…! તારી એ નાની નાની વાતોએ મારી મદદ માંગવી, મને મળવા માટે અવારનવાર રેસ્ટોરાંની મીટીંગો ગોઠવવી, તારી સાથે એક જ પસંદનો આઈસ્ક્રીમ ખાવો, અને તારી સાથે વિતાવેલી આવી દરેક ક્ષણે મેં તને પ્રેમ કર્યો છે…! મારી આંખો સિવાય તેં કંઈ જોયું ન હતું, છતાં તારી નજરોમાં મારા પ્રત્યેનો પ્રેમ સાફ છલકતો હતો! કેટલીય વાર તો થતું કે, ‘બસ, બહુ થયું. તને બધું કહી દઉં અને બધું છોડી બસ તારી જ થઈ જઉં!, પણ અંદરની ‘કાવ્યા’ આ તારી ‘સિયા’ને રોકી લેતી…! અને હવે જ્યારે તું સામે છે તો…!